**PUBLISKAIS PAKALPOJUMA LĪGUMS Nr.XXXX**

***„Par ēdināšanas pakalpojumiem VSIA „Piejūras slimnīca””***

Liepāja 2019. gada 2.septembris

***Valsts sabiedrība ar ierobežotu atbildību „Piejūras slimnīca”, vienotais reģistrācijas Nr.40003343729***, kuru uz Statūtu pamata pārstāv *valdes priekšsēdētājs Aigars Puks* un *valdes locekle Evija Siliņa*, turpmāk – Pasūtītājs, no vienas puses ***Sabiedrība ar ierobežotu atbildību "Viedaga", vienotais reģistrācijas Nr. 42103050402***, kuru uz Statūtu pamata pārstāv *valdes locekle Dace Zemīte*, turpmāk – Izpildītājs, no otras puses, abi kopā turpmāk – Līdzēji, noslēdz šādu līgumu, turpmāk – Līgums:

1. **LĪGUMA PRIEKŠMETS**

1.1. Izpildītājs par saviem līdzekļiem, tehnoloģiskām iekārtām, inventāru un aprīkojumu, ievērojot iepirkumam ***„Par ēdināšanas pakalpojumiem VSIA „Piejūras slimnīca””, identifikācijas Nr. PS 2019/01***, *Tehnisko specifikāciju – 1. Pielikums*, sniedz Pasūtītājam nepieciešamos pacientu ēdināšanas pakalpojumus, turpmāk – Pacientu ēdināšanas pakalpojumi.

1.2. Pasūtītājs nodod Izpildītājam tiesības Pacientu ēdināšanas pakalpojumu sniegšanai lietot Pasūtītāja telpas *165,90 m3 (viens simts sešdesmit pieci komats deviņdesmit kvadrātmetri), Telpu plāns - 2.Pielikums*.

1.3. Papildus Līguma 1.2. punktā minētajam, Izpildītājs Pasūtītāja telpas lieto sabiedriskās ēdināšanas pakalpojuma sniegšanai Pasūtītāja darbiniekiem vai citām trešajām personām.

1. **LĪGUMA IZPILDES KĀTĪBA**

2.1. Izpildītājs, ievērojot Līguma 3.punktā noteikto kārtību, sniedz Pasūtītājam Pacientu ēdināšanas pakalpojumus, sākot ar Līguma noslēgšanas dienu.

2.2. Pēc tam, kad ir parakstīts līguma 1.2. punkta minēto telpu pieņemšanas – nodošanas akts, starp Pasūtītāju kā iznomātāju un Izpildītāju kā nomnieku par Pasūtītāja telpām nodibinās no nomas līguma izrietošas tiesiskās attiecības, kas apspriežamas pēc Latvijas Republikas Civillikumā iekļautajām tiesību normām, kuras regulē nomas tiesiskās attiecības.

1. **PACIENTU ĒDINĀŠANAS PAKALPOJUMA SNIEGŠANAS KĀRTĪBA**

3.1. Pasūtītājs, ņemot vērā Piedāvājumā iekļauto pārtikas preču sortimentu, ne vēlāk kā līdz tekošās nedēļas ceturtdienai pulksten 16:00 izstrādā ēdienkarti nākamajai nedēļai un iesniedz to Izpildītājam, tajā norādot šādu informāciju:

3.1.1. katrai nedēļas dienai nepieciešamo brokastu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;

3.1.2. katrai nedēļas dienai nepieciešamo otro brokastu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;

3.1.3. katrai nedēļas dienai nepieciešamo pusdienu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;

3.1.4. katrai nedēļas dienai nepieciešamo launagu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;

3.1.5. katrai nedēļas dienai nepieciešamo vakariņu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam;

3.1.6. katrai nedēļas dienai nepieciešamo vēlo vakariņu skaitu, izvēlēto ēdienu un laiku ar precizitāti līdz 10 (desmit) minūtēm, kad ēdienam jābūt gatavam.

3.2. Izpildītājs, pamatojoties uz Pasūtītāja sniegto informāciju, sagatavo ēdienu nepieciešamajā kvalitātē un daudzumā, nodrošinot, ka Pasūtītāja norādītajā laikā ēdiens ir sagatavots Pasūtītāja norādītajā daudzumā un kvalitātē.

3.3. Pasūtītājs pēc tam, kad ir pārliecinājies, ka ēdiens ir sagatavots nepieciešamajā daudzumā un kvalitātē, sadala to porcijās un nodrošina ēdiena piegādi pacientiem.

3.4. Izpildītājs ne vēlāk kā līdz katra mēneša 5.datumam iesniedz Pasūtītājam atskaiti par iepriekšējā mēnesī sniegtajiem Pacientu ēdināšanas pakalpojumiem, norādot sagatavoto ēdienu daudzumu un kopējās izmaksas, kuras aprēķinot Izpildītājs vadās pēc iesniegtā Piedāvājuma. Izpildītājs atskaitei pievieno rēķinu, kas sagatavots atbilstoši normatīvo aktu prasībām.

3.5. Ja Pasūtītājs konstatē, ka Līguma 3.4.punktā minētajā atskaitē norādītais Pacientu ēdināšanas pakalpojumu apjoms un izmaksas atbilst faktiskajai situācijai un Piedāvājumam, Pasūtītājs ne vēlāk kā 10 (desmit) darba dienu laikā samaksā Izpildītājam maksu par iepriekšējā mēnesī sniegtajiem Pacientu ēdināšanas pakalpojumiem, ievērojot Līguma 4.punktā noteikto kārtību.

3.6. Ja Pasūtītājs konstatē, ka Līguma 3.4.punktā minētajā atskaitē norādītais Pacientu ēdināšanas pakalpojumu apjoms neatbilst faktiskajai situācijai vai Piedāvājumam, Pasūtītājs ne vēlāk kā 5 (piecu) darba dienu laikā informē par to Izpildītāju un neveic maksājumu līdz brīdim, kad Līdzēji ir vienojušies par sniegto Pacientu ēdināšanas pakalpojumu apjomu vai to samaksas apmēru.

3.7. Pasūtītājam jebkurā no ēdiena pagatavošanas stadijām ir tiesības pārbaudīt ēdiena kvalitāti, pagatavošanas noteikumu ievērošanu, kā arī veikt ēdiena pārbaudi to degustējot, bet Izpildītājam ir pienākums ievērot jebkurus Pasūtītāja norādījumus attiecībā uz ēdiena pagatavošanu.

3.8. Izpildītājs nodrošina ēdiena kvalitāti un ēdiena pagatavošanas procesu atbilstoši normatīvo tiesību aktu prasībām.

3.9. Līguma 3.7.punktā minētie Pasūtītāja norādījumi nevar būt pretrunā ar normatīvajiem tiesību aktiem, bet var uzlikt par pienākumu Izpildītājam sniegt Pacientu ēdināšanas pakalpojumus ar vēl augstāku kvalitāti, nekā to paredz normatīvie tiesību akti.

3.10. Izpildītājs pēc līguma noslēgšanas nodrošina, ka ēdienkartēs iekļautie un ēdienu gatavošanā izmantotie bioloģiskās lauksaimniecības shēmas (BLS), nacionālās pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām atbilstošie produkti 100% (simts procentu) apmērā atbilst Izpildītāja iesniegtajam piedāvājumam iepirkumā.

3.11. Izpildītājam, ja tas pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, ir pienākums par produktiem, kurus Izpildītājs norādījis savā piedāvājumā (līguma \_\_.pielikums), kas tiek izmantoti ēdināšanas pakalpojuma sniegšanā un atbilst minētajām prasībām, 10 (desmit) darba dienu laikā pēc līguma noslēgšanas iesniegt Pasūtītājam ar ražotāju vai audzētāju noslēgtu sadarbības līgumu apliecinātas kopijas par attiecīgo produktu piegādi Izpildītājam. Līgumā jānorāda attiecīgā produkta nosaukums atbilstoši Izpildītāja piedāvājumā sniegtajai informācijai, (līguma …pielikums).

3.12. Pasūtītājam ir tiesības veikt piegādāto pārtikas produktu izcelsmes un kvalitātes pārbaudes.

3.13. Izpildītājs nodrošina, ka uz produktu, kurš atbilst nacionālās pārtikas kvalitātes shēmas (NPKS) vai tās produktu kvalitātes rādītāju prasībām vai bioloģiskās lauksaimniecības shēmas (BLS) prasībām vai lauksaimniecības produktu integrētās audzēšanas prasībām (LPIA) iepakojuma vai pavaddokumenta piegādes brīdī ir atbilstoša norāde (marķējums).

3.14. Izpildītājs nodrošina, ka ēdiena gatavošanā izmantos tikai tādus produktus, kas nesatur ģenētiski modificētos organismus, nesastāv no tiem un nav ražoti no tiem.

3.15. Izpildītājs pēc līguma noslēgšanas nodrošina, ka produkti, kuri atbilst nacionālās pārtikas kvalitātes shēmas (NPKS) vai bioloģiskās lauksaimniecības shēmas (BLS) prasībām vai lauksaimniecības produktu integrētās audzēšanas prasībām (LPIA), un kurus izmantos ēdināšanas pakalpojuma nodrošināšanai, lai samazinātu vides piesārņojumu ar autotransporta izplūdes gāzēm un ceļa infrastruktūras slodzi, tiek piegādāti videi draudzīgā veidā, t.i., visā līguma darbības laikā 100% (simts procentu) apmērā tiek piegādāti atbilstoši iesniegtajam piedāvājumam un nepārsniedz Izpildītāja piedāvājumā norādīto attālumu, (līguma \_\_.pielikums).

3.16. Izpildītājam ir pienākums ēdināšanas pakalpojumam izmantot nacionālās pārtikas kvalitātes shēmas (NPKS) vai bioloģiskās lauksaimniecības shēmas (BLS) prasībām, vai lauksaimniecības produktu integrētās audzēšanas prasībām (LPIA) atbilstošus pārtikas produktus, kuri piegādāti no Izpildītāja piedāvājumā norādītā produktu ražotāja vai audzētāja. Ja objektīvu apstākļu dēļ līguma izpildes laikā mainās ražotāji vai audzētāji, tad Izpildītājs iesniedz Pasūtītājam rakstiskai saskaņošanai aktualizētu informāciju. Par objektīviem apstākļiem tiek uzskatīti apstākļi, ja kāds no piedāvājumā norādītajiem audzētājiem vai ražotājiem pārtrauc audzēt/ražot konkrēto produktu vai arī kāds produkts vairs nav atbilstoši sertificēts.

3.17. Izpildītājs 3 (trīs) darba dienu laikā pēc Pārtikas un veterinārā dienesta inspektoru veiktās pārbaudes un protokola apskatīšanai nepieciešamā koda saņemšanas, protokolu izdrukā un iesniedz Pasūtītājam.

3.18. Izpildītājam ir pienākums 10 (desmit) darba dienu laikā pēc līguma noslēgšanas iesniegt Profesionālās civiltiesiskās atbildības apdrošināšanas polisi, kas garantē pretendenta civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret pretendentu saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai. Atbildības limitam, ko zaudējumu gadījumā apdrošināšanas kompānija izmaksās Pasūtītājam visā līguma darbības laikā jābūt ne mazākam kā EUR 100 000,00 (viens simts tūkstoši euro)

3.19. Izpildītājam ir pienākums nodrošināt polises darbības termiņu visu līguma izpildes laiku, ne vēlāk kā 5 (piecas) darba dienas pirms iesniegtās polises darbības termiņa beigām jāiesniedz līgumam atbilstošs polises pagarinājums.

1. **LĪGUMCENA, TĀ SAMAKSAS KĀRTĪBA**
	1. ***Kopējā līgumcena 60 (sešdesmit) mēnešos bez pievienotā vērtības nodokļa ir EUR 1 291 968,00*** *(viens miljons divi simti deviņdesmit viens tūkstotis deviņi simti sešdesmit astoņi euro 00 centi ),**pievienotās vērtības nodoklis 60 (sešdesmit) mēnešos**21 % (divdesmit viens procents) EUR 271 313,28 (divi simti septiņdesmit viens tūkstotis trīs simti trīspadsmit euro 28 centi),* ***kopējā pakalpojuma līgumcena 60 (sešdesmit) mēnešos ieskaitot 21 % (divdesmit viens procents) EUR 1 563 281,28*** *(viens miljons pieci simti sešdesmit trīs tūkstoši divi simti astoņdesmit viens euro 28 centi), atbilstoši Izpildītāja iesniegtam Finanšu piedāvājumam* ***(3.Pielikums).***
	2. Pasūtītājs maksā Izpildītājam maksu par Izpildītāja sniegtajiem Pacientu ēdināšanas pakalpojumiem un attiecīgajā laika periodā piemērojamo pievienotās vērtības nodokli, pārskaitot to uz Līguma 12.punktā norādīto Izpildītāja norēķinu kontu.

4.3. Izpildītājs maksā Pasūtītājam nomas maksu *EUR 1,40 (viens komats četrdesmit euro)* par 1 (vienu) kvadrātmetru, kopā *EUR 232,26 (divi simti trīsdesmit divi euro 26 centi) mēnesī* par iepriekšējo mēnesi ne vēlāk kā līdz nākamā mēneša 15.datumam, pārskaitot to uz Līguma 12.punktā norādīto Pasūtītāja norēķinu kontu.

4.4. Papildus Līguma 4.3. punktā noteiktai nomas maksai Izpildītājs maksā Pasūtītājam maksu par komunālo pakalpojumu - par ūdeni un kanalizāciju pēc skaitītāja rādījumiem un atbilstoši pakalpojuma sniedzēja noteiktam tarifam. Par komunāliem pakalpojumiem: sadzīves atkritumiem, elektroenerģiju Izpildītājs norēķinās ar komunālā pakalpojuma sniedzēju , slēdzot par to līgumu.

4.5. Par maksājuma veikšanas brīdi uzskatāma diena, kad Līdzējs, kam jāveic maksājums, ir devis attiecīgu maksājuma uzdevumu.

4.6. Ja starp Līdzējiem ir iestājusies nenokārtota saistība veikt maksājumu, Līdzējs var piemērot savstarpēju ieskaitu, par to iepriekš informējot otru Līdzēju.

1. **CITI NOTEIKUMI**

5.1. Izpildītājs Pasūtītāja telpas var lietot tikai un vienīgi mērķiem, kas norādīti Līguma 1.2. un 1.3.punktā.

5.2. Izpildītājam ir aizliegts Pasūtītāja telpas nodot apakšnomā vai uz kāda cita tiesiska pamata nodot tās lietošanā citām personām.

5.3. Izpildītājam līdz ar nomas līguma tiesisko attiecību nodibināšanas brīdi jānodrošina sabiedriskās ēdināšanas pakalpojumi Pasūtītāja telpās uz vietas, kurus Izpildītājs sniedz gan Pasūtītāja darbiniekiem, gan jebkurai trešajai personai.

5.4. Izpildītājam ir aizliegts izmantot Pasūtītāja telpas ēdiena pagatavošanai, ja ēdienu paredzēts sniegt ārpus Pasūtītāja telpām.

1. **LĪGUMCENAS IZMAIŅAS**

6.1. Maksa, ko Pasūtītājs maksā Izpildītājam par Pacientu ēdināšanas pakalpojuma sniegšanu, ir norādīta Izpildītāja iesniegtajā Piedāvājumā, un tā ir nemainīga visā Līguma darbības laikā, izņemot gadījumus, kad tā tiek koriģēta, ievērojot Līguma 6.2.punktā noteikto.

6.2. Sākot ar 2020.gada 1.septembri, katru gadu 1.aprīlī, maksa par Pacientu ēdināšanas pakalpojuma sniegšanu tiek koriģēta atbilstoši Centrālās Statistikas Pārvaldes noteiktajam gada inflācijas koeficientam (Patēriņa cenu pārmaiņas pret iepriekšējā gada atbilstošo periodu), kas noteikta uz tekošā gada janvāri attiecībā pret iepriekšējā gada janvāri. Dati par Patēriņa cenu pārmaiņām pret iepriekšējā gada atbilstošo periodu pieejami Centrālās Statistikas Pārvaldes mājas lapā www.csb.gov.lv

6.3. Līdzēji līgumcenas korekciju piemēro, sākot ar attiecīgā gada 1.aprīli, un tā ir spēkā 1 (vienu) kalendāro gadu jeb līdz nākamā gada 1.aprīlim vai līdz brīdim, kad starp Līdzējiem izbeidzas no Līguma izrietošās tiesiskās attiecības.

6.4. Līdzējiem nav jāveic attiecīgi grozījumi Līgumā, lai Līdzēji būtu tiesīgi piemērot koriģēto līgumcenu, bet Izpildītājam ir pienākums koriģēt līgumcenu, ietverot to Līguma 3.4.punkā minētajā atskaitē.

1. **LĪGUMA DARBĪBAS TERMIŅŠ**

7.1. Līgums stājas spēkā tā parakstīšanas brīdī un ir spēkā **60 (*sešdesmit*) mēnešus.**

7.2. Līgumu pirms Līguma 7.1.punktā noteiktā termiņa var izbeigt, Līdzējiem vienojoties vai arī gadījumā, ja iestājas Līguma 9.punktā minētie apstākļi, kas kādam no Līdzējiem piešķir tiesības vienpusēji atkāpties no Līguma.

7.3. Pēc Līguma darbības termiņa notecējuma vai iestājoties Līguma 9.punktā minētajiem apstākļiem, Pasūtītāja telpās tiek saglabātas veiktās pārbūves un neatdalāmie uzlabojumi, savukārt Izpildītājs ne vēlāk kā 5 (piecu) darba dienu laikā atbrīvo telpas no uzstādītajām tehnoloģiskajām iekārtām, aprīkojuma vai inventāra, ko ir iespējams nodalīt no Pasūtītāja telpām, nebojājot tās vai citādā veidā nesamazinot to vērtību.

1. **PUŠU ATBILDĪBA**

8.1. Ja Pasūtītājs neievēro Līguma 3.5.punktā noteikto samaksas termiņu, Pasūtītājs maksā Izpildītājam līgumsodu 0,1% (*nulle komats viena procenta*) apmērā no laikā nesamaksātās summas par katru nokavēto dienu, bet kopumā ne vairāk kā 10% (*desmit procentus*) no laikā nesamaksātās summas.

8.2. Ja Izpildītājs neievēro Līguma 2.3.punktā noteikto izpildes termiņu, Izpildītājs maksā Pasūtītājam līgumsodu, kas vienāds ar Līguma 1.3.punktā noteiktās nomas maksas apmēra 1/15 (*vienu piecpadsmito daļu*) par katru nokavēto dienu, bet kopumā ne vairāk kā 6 (*sešu*) mēnešu nomas maksai pielīdzināmu apmēru.

8.3. Izpildītājs maksā Pasūtītājam līgumsodu EUR 150,00 (*viens simts piecdesmit euro*) apmērā par katru gadījumu, kad Izpildītājs nav izpildījis vai nav izpildījis atbilstošā kvalitātē kādu no Līguma 3.2.punktā ietvertajiem pienākumiem, kā arī nav ievērotas līguma 3.8., 3.10., 3.11.,3.14., 3.15., 3.16., 3.18. un 3.19.punktos noteiktās prasības.

8.4. Līgumsoda samaksa neatbrīvo Līdzējus no saistību turpmākās izpildes, kā arī neierobežo Līdzēju tiesības prasīt zaudējumu atlīdzību.

1. **LĪGUMA IZBEIGŠANAS KĀRTĪBA**

9.1. Līdzējiem ir tiesības vienpusēji atkāpties no Līguma tikai šajā Līgumā noteiktajos gadījumos un kārtībā.

9.2. Pasūtītājs var vienpusēji atkāpties no Līguma, ja:

9.2.1. Izpildītājs vairāk par 30 (*trīsdesmit*) dienām kavē Līguma 2.3.punktā noteikto termiņu;

9.2.2. Līguma 8.3. punktā minētie gadījumi atkārtojas vairāk kā 3 (trīs) reizes vai arī Izpildītājs neievēro Pasūtītāja norādījumus, kas ir saistoši Izpildītājam;

9.2.3. Izpildītājs Līguma noteiktajā kārtībā nemaksā nomas maksu vai arī savlaicīgi neizpilda saistības pret komunālo pakalpojumu sniedzējiem par Izpildītājam sniegtajiem komunālajiem pakalpojumiem Pasūtītāja telpās;

9.2.4. Izpildītājs atzīts par maksātnespējīgu.

9.3. Izpildītājs var vienpusēji atkāpties no Līguma, ja Pasūtītājs vairāk par 90 (*deviņdesmit*) dienām kavē Līguma 3.5.punktā noteikto maksājuma termiņu.

9.4. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

9.5. Iestājoties kādam no Līguma 9.2.punkta apakšpunktos vai 9.3., 9.4.punktos noteiktajiem apstākļiem, viens Līdzējs rakstveidā brīdina otru Līdzēju par to, ka tas izmanto Līgumā pielīgtās tiesības vienpusēji atkāpties no Līguma, norādot konkrētu datumu, kas nevar būt īsāks par 7 (*septiņām*) dienām un garāks par 20 (*divdesmit*) dienām, ar kuru izbeidz tiesiskās attiecības, kas izriet no Līguma.

**10. NEPĀRVARAMA VARA**

10.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

10.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

1. **NOBEIGUMA NOTEIKUMI**

11.1. Līdzēji vienojas, ka Līguma darbības laikā Līdzējs būs sasniedzams Līguma 12.punktā norādītajā Līdzēja adresē, kas vienlaikus arī uzskatāma par korespondences saņemšanas vietu. Korespondence uzskatāma par saņemtu 7 (*septiņu*) dienu laikā pēc tās nosūtīšanas. Ja kāds no Līdzējiem maina adresi, tas ne vēlāk kā 3 (*trīs*) dienu laikā par to paziņo otram Līdzējam.

11.2. Pasūtītājs par Līguma izpildi atbildīgo personu nosaka tehniskais direktors XXXX*,* telefona numurs XXXX, e-pasts: XXXX, faksa numurs:XXXX.

11.3. Izpildītājs par Līguma izpildi atbildīgo personu nosaka valdes locekli XXXX, telefona numurs XXXX, epasts : XXXX

11.4. Strīdus, kas rodas Līguma izpildes laikā, Līdzēji risina savstarpējo pārrunu ceļā.

11.5. Ja Līguma 11.4.punktā noteiktajā kārtībā Līdzēji nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos tiesību aktus.

11.6. Par Līguma neatņemamu sastāvdaļu uzskatāma Izpildītāja iepirkumam iepirkuma ***„Par ēdināšanas pakalpojumiem VSIA „Piejūras slimnīca””, identifikācijas Nr. PS 2019/01***, iesniegtais piedāvājums.

11.7. Līgums izstrādāts un parakstīts 2 (*divos*) eksemplāros latviešu valodā, no kuriem 1 (*viens*) glabājas pie Pasūtītāja, bet 1 (*viens*) – pie Izpildītāja.

**12. LĪDZĒJU PARAKSTI, REKVIZĪTI**

|  |  |
| --- | --- |
| **PASŪTĪTĀJS****VSIA „Piejūras slimnīca”**Reģ. Nr. 40003343729Jūrmalas ielā 2, Liepājā, LV – 3401XXXXXXXXXXXX | **UZŅĒMĒJS****SIA "Viedaga"**Reģ. Nr.42103050402Avotu iela 2, Liepāja, LV-3401XXXXXXXXXXXX  |